
        P R I M A R U L
 Nr. 128/11013/22.06.2023


R E F E R A T   D E   A P R O B A R E
privind aprobarea Devizului general actualizat aferent obiectivului de investiții “Îmbunătățirea calității vieții populației în municipiul Brad, componenta modernizare și dotare centru cultural multifuncțional din municipiul Brad și componenta – refacere și modernizare strada Independenței și strada Liceului din municipiul Brad”, cod proiect MySMIS :125813


[bookmark: _Hlk119072763][bookmark: _Hlk104894235]Prin Hotărârea Consiliului Local nr. 129/2020 a fost aprobat proiectul “Îmbunătățirea calității vieții populației în municipiul Brad, componenta modernizare și dotare centru cultural multifuncțional din municipiul Brad și componenta – refacere și modernizare strada Independenței și strada Liceului din municipiul Brad” în vederea finanțării acestuia în cadrul Programului Operațional Regional 2014-2020, Axa prioritară 13, Obiectiv specific 13.1, apelul de proiecte nr. 1, și principalii indicatori tehnico-economici care au fost actualizați prin Hotărârile Consiliului Local nr. 130/2020 și respectiv nr. 109/2022.
	Ca urmare a Dispoziției de șantier nr. 2/2023, înregistrată la Primăria Municipiului Brad sub nr. 25073 din 31.03.2023 emisă de  S.C. GEVIS PROTEAM SRL, cu privire la contractul de lucrări aflat în derulare nr. 31500 din 25.06.2021: Servicii de proiectare, asistență tehnică din partea proiectantului și execuție lucrări aferente proiectului: “Îmbunătățirea calității vieții populației în municipiul Brad, componenta modernizare și dotare centru cultural multifuncțional și componenta – refacere și modernizare strada Independenței și strada Liceului din municipiul Brad” cod proiect MySMIS :125813, încheiat cu Asocierea formată din S.C. CLAU SPRINT CONSTRUCT SRL, S.C. GEVIS PROTEAM SRL și S.C. CORNUL PREST SRL, se propune actualizarea Devizului general.
	 Dispoziția de șantier nr.2/2023 a fost întocmită de proiectant, aprobată de dirigintele de șantier și acceptată de beneficiar și executant. Valoarea totală a Dispoziției de șantier nr.2/2023 este de 205.503,39 lei fără TVA, sumă care va fi introdusă în Devizul general al obiectivului de investiții.
Suplimentările provin din necesitatea executării unor tipuri de lucrări care nu au putut fi prevăzute inițial și care au devenit necesare pe parcursul derulării contractului de execuție.
Determinarea preţului final al contractului se realizează după depunerea ultimei solicitări de plată, în baza situaţiei centralizatoare ce va cuprinde totalitatea cheltuielilor efectuate în baza contractului, inclusiv în baza actelor adiţionale la acesta, însuşită de către executant, diriginte de şantier şi aprobată de autoritatea contractantă, prin încheierea unui act adiţional la contract. 
Preţul final al contractului de achiziţie publică/ de lucrări trebuie să se încadreze în valoarea indicatorilor tehnico - economici aferenţi obiectivului/ proiectului de investiţii care face obiectul contractului, aprobaţi potrivit legii.
        Față de cele de mai sus, este necesară încheierea unui nou act adițional la Contractul de lucrări nr. 31500 din 25.06.2021 prin care se va majora prețului contractului în cadrul proiectului finanţat din fonduri externe nerambursabile și respectiv se va actualiza devizul general.
	În contextul celor de mai sus am inițiat prezentul proiect de hotărâre prin care am propus aprobarea Devizului General actualizat aferent obiectivului de investiții “Îmbunătățirea calității vieții populației în municipiul Brad, componenta modernizare și dotare centru cultural multifuncțional din municipiul Brad și componenta – refacere și modernizare strada Independenței și strada Liceului din municipiul Brad”, cod proiect MySMIS:125813 și îl supun spre dezbatere plenului Consiliului Local în forma prezentată.
	 Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale art. 10, alin. (4) lit. c) din H.G. nr. 907/2016  privind etapele de elaborare şi conţinutul - cadru al documentaţiilor tehnico - economice aferente obiectivelor /proiectelor de investiţii finanţate din fonduri publice, ale O.U.G. nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, ale O.U.G. nr. 64/2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, cu modificările și completările ulterioare, ale art. 129 alin. (2) lit. d),  alin. (7) lit. n) din  O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată;




P R I M A R

